Nova denúncia a Almardà per depositar restes de poda en zona no autoritzada
22 de febrer 2018

![](/media/5iqfuemk/58-restos-de-poda_cuerpo.jpg)  
  

Agents municipals de Sagunt pertanyents a la nova unitat de Policia de Barris, concretament a la secció d’Almardà, van identificar i denunciar un home al qual van enxampar _in fraganti_ depositant grans quantitats de restes de poda en una zona no autoritzada.

Es tracta de la segona vegada en el termini d'una setmana que es produix esta situació, ja que fa pocs dies els agents de la Policia de Barris ja van identificar altres dos persones per la mateixa causa.

L'Ajuntament de Sagunt recorda que comportaments incívics com este li suposen una despesa econòmica de més de 100.000 € anuals i més de 2.400 hores de treball, ja que exigixen tasques tant de recollida com d'eliminació dels residus a pagar pel consistori i, per tant, pels contribuents.

*   [](http://www.facebook.com/sharer.php?u=https://aytosagunto.es/va/actualitat/nova-denuncia-a-almarda-per-depositar-restes-de-poda-en-zona-no-autoritzada/ "Facebook")
*   [](http://twitter.com/share?url=https://aytosagunto.es/va/actualitat/nova-denuncia-a-almarda-per-depositar-restes-de-poda-en-zona-no-autoritzada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nova-denuncia-a-almarda-per-depositar-restes-de-poda-en-zona-no-autoritzada/ "Linked In")
*   [](mailto:?body=https://aytosagunto.es/va/actualitat/nova-denuncia-a-almarda-per-depositar-restes-de-poda-en-zona-no-autoritzada/)